﻿interpretare, pe care actorul a manifestat-o de-a lungul reprezentaţiei Mai puţin sigur pe el în scenele de început, uşor crispat pe alocuri, Vasile Gosma s-a autodepăşit în momen- tele de intensitate, astfel încît, concluziv, nu putem rezista tentaţiei : „Maurul şi-a făcut datoria" I s-a reproşat Evei Pătrăşcanu o discrepanţă între linia rolului şi propriul tem- perament artistic Nu împărtăşim observaţia Dimpotrivâ Ne-o reamintim în Âriel şi consi- derăm orice alt argument de prisos Desdemona (brunetă !) a Evei Pătrăşcanu este expan- sivă şi foarte firească în dragostea ei pentru Othello — dragoste vie, tinerească, lipsită dc prejudecăţi, chiar curajoasă —, pentru a-şi înfrîna apoi, lovită, tumultul sentimentului (nu şi sentimentul !) printr-o sobră interiorizare ; în contrast cu primele evoluţii, amploarea tragicului destin al Desdemonei se conturează pregnant Eva Pătrăşcanu şi-a compus rolul fără ostentaţie, cu o discreţie revelatoare, chiar dacă nu toate intenţiile sînt duse pînă la capăt în categoria „soliştilor" includem şi compoziţia Ancăi Ledunca (Emilia, soţia lui Iago), interpretă fidelă a acestui personaj mai şters la început, care culminează în marea scenă a „înfrîngerii" lui Othello Cu satisfacţia de a fi asistat la un spectacol de ţinută, apelăm la finalul (craio- vean) al textului shakespearean : orice-am mai spune-acum ar fi zadarnic Câlin Câliman Teatrul din Timişoara RĂZBUNAREA SUFLEURULUI * de VICTOR ION POPA I Farmecul pieselor care demontează în faţa spectatorului mecanismul interior al mirajului scenic a fost mereu invocat Publicul este pus în situaţia copilului curios care intrigat de aspectul mirobolant al ceasului, este ajutat să-i desfacă rotiţele şi şurubu- rile Gu pitorescul său excentric, teatrul a incitat mereu interesul profanului, urmînd vechii dorinţe a omului de a şti cum se nasc visele Adeseori, evocarea vieţii „fără fard" a culiselor a servit exclusiv ca decor colorat, conferind unor melodrame de răsunet (Kean, Adrienne Lecouvreur, Vinovaţii fără vină) un parfum atracţios Cînd a depăşit efemerul şi sentimentalitatea brută, teatrul în teatru a servit ca manifest artistic explicit, de la Shakespeare la Moliere, de la Goldoni şi pînă la Pirandello sau Eugen Ionescu, urcînd de la controversele estetice către forţarea marilor enigme Nimic mai firesc decît prelungirea demitizării spectacolului prin implicarea, în diferite variante, a motivului „lumii ca teatru" Dimensionate simbolic, situaţiile şi confruntările dintre rampă şi rivaltă oferă un cadru parabolic de largi resurse imagistice Răzbunarea sufleurului nu se ridică la pretenţiile dezbaterii de idei, dar nici nu rămîne o simplă „glumă de culise" Victor Ion Popa a scris o anecdotă care invită la reflexie şi care se fundează pe o relevabilă observaţie tipologică, ca şi alte comedii ale sale cu aparenţe modeste, cum ar fi Acord familiar sau Shakespeare în infern, Toate aceste compoziţii comice respiră o teatralitate invidiabilă Dar iată o particularitate demnă de reţinut: axate pe un pretext de farsă, nici una dintre aceste piese vesele nu excelează prin jocul „sforicelelor" Ce se întîmplă ? Efectul comic este mereu realizat, nu atit de zigzagul meşteşugit al farsei, cît de valoarea dramatică a dialogului, nu de zvîc- nirea izolată a replicilor, ci de cuvîntul spiritual, cerut cu necesitate în duelul care are loc Atenţia spectatorului este atrasă către miza centrală a acţiunii Nici un moment nu se rîde pentru „gagul" singular Spectatorul află din prima scenă în ce constă proiectul • Regia : Dan Radu lonescu Scenografia : Doina Almăşan-Popa Distribuţia : Gheorghe Leahu ^Nea Costică) ; Cătălina Buzoianu şi Dora Chertes (Fetiţa) ; Ştefan Sasu (Băiatul) ; Daniel Petrescu (Directorul) ; Ştefan Marii (Amorezul) ; Lulu Popescu-Pop şi Elena Simionescu (Coana Mica); George Stoian (Regizorul); Alexandru Ternovici (Directorul de scenă) ; Miron Netea (Autorul) ; Elena Ion (Soţia lui) ; Ovidiu Moldo- van (Criticul) ; Ştefan Iordăntscu (Conu Iorgu) ; George Lungoci (Pompierul I) ; Miron Şuvăgău (Pompie- rul II) : Virgil Lechinteanu (Maşinistul) 40 www cimec roSufleurului temerar şi-1 secondează de aci înainte cu o crescîndă simpatie, pe un itine- rar dramatic ce duce la consemnarea victoriei Forţa piesei stă tocmai în încărcătura sa afectivă, derivată din viziunea umanistă a autorului Răzbunarea sufleurului s-a jucat pentru prima dată în 1937 şi a fost terminată de autor un an mai devreme Faptul că, după aproape trei decenii, această comedie pro- voacă nu un simplu succes de ilaritate, dar — mai ales — o aderenţă sufletească fără rezcrve, invită la meditaţie Sîntem îndreptăţiţi să vedem, dincolo de aparenţele „uşoare" ale intrigii, o structură artistică de o rezistenţă care nu poate fi pusă pe seama virtuo- zităţii de suprafaţă Perenitatea unor creaţii literare care, aparent facile, rezistă vremii, ascunde întotdeauna un neobişnuit fond dc observatie Astfel, contesele şi marchizii din prover- bele lui Musset nu cheltuiesc în zadar vervă şi spiritualitate Ei ne încîntă încă prin 41 www cimec roCătăliaa Bnzoiaao (Fetiţa) ji Gheorgbe Leahn (Nea Costică) autenticitatea unor gesturi care n-au îmbătrînit, prin vivacitatea unor adevăruri psiholo- gice care nu s-au perimat In ceea ce-1 priveştc pe Victor Ion Popa, el a construit, în cele mai multe dintre comediile salc, o variantă ofensivă a conflictelor tragice din dra- mele grave In vreme ce Ciuta este sfărîmată de un mecanism social inacceptabil, popa Ilie din Muşcata coboară cîteva trepte, pentru ca, pe un teren mai potrivit forţelor sale modeste, să obţină o victorie împotriva prejudecăţilor aceleiaşi societăţi La etajul suprem, cel al întîlnirilor capitale, eroii lui V I Popa nu-şi refuză tensiunea înaltă a înfruntărilor decisive (Răspîntia cea mare; Moartea, prietena mea) La acel nivel, eroii săi centrali mărturisesc deruta autorului şi cunosc spasmele marilor nelinişti Din cînd în cînd, scriito- rul mută terenul de luptă pe o platformă mai răbdătoare Reprezentanţii Omului sînt poate aceiaşi, dar, întîlnind în limitele unei crize benigne un inamic de a doua categorie, se simt capabili să-1 provoace şi să-1 învimjă Turcul Cadîr, popa Ilie, sau nea Costică sufleurul işi permit astfel să înfrunte molohul unei structuri sociale inumane, obţinînd pînă la urmă, victorii parţialc Toate aceste personaje de eroi-justiţiari acţionează în numele unei experienţe tragice în faţa ruinelor unei vieţi ratate, Ilie, Cadîr sau Costică aspiră la salvarea unor perso- naje corespondente din generaţiile noi Este ca şi cum, prin intermediul unei reincarnări, inscrisă firesc în ordinea naturală a lucrurilor, omul s-ar putea judeca oricînd cu tiranicii săi vrăjmaşi, în virtutea unei justiţii imanente Demiurgi improvizaţi, dar acţionînd pe un perimctru restrîns, ei împiedică naufragiul unor tineri loviţi de efcctele, fie şi laterale, ale unei morale mercantile, sau ale unor prejudecăţi înrădăcinate în ceea ce-1 priveşte pe Costică, el se „răzbună" nu numai pe unul sau altul din- tre negativii lumii teatrale Demisia din final capătă proporţiile unui testament moral Dacă simpaticul bătrînel ar fi perseverat în planul său diabolic numai pentru a-şi ferici nepotul, tribulaţiile sale ar deveni ridicole, stîrnind cel mult mizericordie Dar actul său curajos răspunde unei demnităţi rănite, răzbună vechi umilinţe şi anume nedreptăţi Lansînd un talent autentic, nea Costică sfidează întreaga galerie a imposturii triumfatoare După ce a respirat penibil, timp de o viaţă, atmosfera viciată a teatrului comercial, Sufleurul se spală de păcate printr-o faptă exemplară, care-i justifică existenţa, dar îi interzice reîn- toarcerea în mocirlă Prin urmare, înţeleptul nostru se „va da singur afară" din teatru, pentru că-1 iubeşte cu o pasiune care nu rabdă impurităţilc 42 www cimec roînfăţişarea conflictului dintre omenie şi impostură, a nepotrivirii dintre aspiraţia pură şi calculul meschin, cunoaşte şi aci, ca şi în alte lucrări dramatice ale lui Victor Ion Popa, aparenţa înfruntării dintre generaţii Tinerii aduc cu ei aspiraţia neîntinată spre ideal, străină celorlalte personaje îmbătrînite în rele Găruntul sufleur va inter- veni, la rîndul său, în numele apărării conceptului de tinereţe şi se va defini — ca perso- naj — în postura de avocat al schimbului de mîine De data aceasta, ideea ciclului închis al generaţiilor lipseşte din piesă Bătrîneţea Coanei Mica va fi mai curînd una spirituală Conflictul central opune în mod distinct zelul dezinteresat al unui om onest unor ambiţii puternic individualiste Bătălia se desfăşoară pe fondul unui material de obser- vaţie extrem de viu Discuţia lui Nea Costică cu societatea şi cu destinul însuşi se spri- jină pe o colecţie de tipuri concentrate, trăind scenic nu prin trăsăturile „permanente", ci tocmai prin ceea ce-i leagă de vremea care i-a zămislit Din cercetarea insectarului teatralist organizat de V I Popa în piesa sa, pot fi desprinse unele opinii ale autorului cu privire la teatru Este continuată aci o tradiţie inaugurată de Costache Caragiali [O repetiţie moldovenească) şi reluată de marele Caragiale (lncepem) Din acest punct de vedere, piesa comunică în acelaşi timp date documentare privind o epocă trecută a isto- riei teatrului nostru şi cîteva puncte de vedere care-şi păstrează ascuţimea Vom înţelege astfel uşor că autorul Răzbunării suţleurului nu era un inamic al inovaţiei, dar respingea înnoirea limitată la elementele exterioare actorului: lumina şi decorul Vom deosebi zîm- betul ironic ce întîmpină versurile sforăitoare ale dramei Caligula, în care vom recunoaşte cadenţe şi rime din compoziţiile gongorice ale lui Mircea Dem Rădulescu Organizatorul sever care a fost V I Popa va însemna cu tibişir urmările nefaste ale arbitrarului şi indis- ciplinei în pregătirea unui spectacol Un amplu pamflet, de o deosebită suculenţă, este destinat condamnării vedetismului, sub multiple aspecte Comparaţia, riscată de Pompier, între egalitatea în drepturi şi datorii, care caracteriza trupele „Vicleimului", şi ceea ce vedea în teatrul simandicos >de la oraş nu este însăilată în text de dragul poantei Comedia întreagă capătă savoare prin introducerea unui cicerone cu suflet de om într-o lume osifi- cată, în care circulă caricaturi monomane Nea Costică ne conduce, cu vorba lui sfătoasă, printre exponatele unui sinistru panoptic Comentariile sale sarcastice nu privesc niciodată laturi întîmplătoare şi devin convingătoare fiindcă pornesc dintr-o cunoaştere vădită a tris- tului univers de carton Râzbunarea sufleurului este, la urma urmei, o glumă substanţială, spusă de un om adevărat, al cărui farmec stă în generozitatea sa demnă şi exigentă Pentru a doua oară în aceeaşi stagiune, Teatrul din Timişoara serveşte o lecţie des- pre atitudinea necesară faţă de repertoriul naţional In vreme ce unele teatre par gră- bite să-1 redescopere pe Sardou sau să-1 importe pe Robert Thomas, ansamblul timişorean, făra a neglija marile piese universale, şi-a concentrat atenţia asupra resuscitării unor valori româneşti Premiera absolută a ultimei piese lăsate nouă de Lucian Blaga, reluarea după douăzeci şi opt de ani a Răzbunării sufleurului au constituit nu simple acte pioase, ci reale succese de prestigiu în ceea ce priveşte participarea actorilor teatrului, a regizorilor şi a scenografilor la materializarea scenică a unor texte dramatice atît de dificile, s-ar cuveni să facem distincţii şi delimitări în comedia lui V I Popa, de pildă, Gh Leahu a fost fermecător, cu excepţia unor accese subite de îngroşare melodramatică Interpretului principal, rolul i-a venit poate prea pe măsură, încît moldovenizînd duios, actorul a îndul- cit excesiv nu text care se cerea nuanţat cu sobrietate (L-am aplaudat pe Gh Leahu în numeroase scene ale Sufleurului, dar în Anton Pann glasul său căpăta ades inflexiunile marii arte) Din lista distribuţiei, în afară de creaţia excelentă a lui Şt Iordănescu (Conu Iorgu), s-au remarcat, prin păstrarea măsurii în şarja caricaturală, Alexandru Ternovici (Directorul de scenă), Ovidiu Moldovan (Criticul) şi foarte înzestratul Miron Şuvăgău (Pompierul II) Am fi doxit pentru o piesă de V I Popa o punere în scenă mai inventivă, cu o subliniere mai acidă a situaţiilor groteşti Nu ne îndoim însa că dificultăţile reîm- prospătării scenice a unei piese uitate au pus Teatrului din Timişoara probleme variate, care — în linii mari — au căpătat răspunsul cerut Iniţiativa meritorie s-a tradus într-un spectacol de calitate Pe cînd redeşteptarea la viaţă a celorlalte piese nejucate ale auto- rului Răzbunării t V Mîndra www cimec ro